Source: https://www.riigiteataja.ee/akt/426092015015
Timestamp: 2019-03-19 02:30:15+00:00

Document:
Tervisekomisjoni töökorra kinnitamine – Riigi Teataja
Tervisekomisjoni töökorra kinnitamine
Tervisekomisjoni töökorra kinnitamine - sisukord
§ 3 Komisjoni töövorm
§ 4 Tegevuse alused
§ 6 Koosoleku töökord
§ 7 Tegevuskulud
2 KOMISJON ÜLESANDED
§ 9 Terviseedenduse suunad
§ 10 Tegevus
§ 11 Terviseolukord ja terviseindikaatorid
§ 12 Ennetustegevus
§ 13 Osalemine poliitikas
§ 14 Terviseprioriteedid ja terviseseisund
§ 15 Vallaelanike kaasamine
§ 16 Tervisesuutlikkus
§ 17 Tervisepoliitika
§ 18 Tervise ülevaade
§ 19 Analüüs
3 KOMISJONI ÕIGUSED
§ 20 Koostöö maavalitsusega
§ 21 Kaasatus
§ 22 Koostöö teiste terviseendendajatega
§ 23 Riiklik koostöö
4 KOOSOLEKU ETTEVALMISTAMINE
§ 24 Koosolek
§ 25 Koosoleku kokkukutsumine
§ 26 Koosoleku kutse
5 KOOSOLEKU LÄBIVIIMINE
§ 27 Otsustusvõime
§ 28 Otsustamine
§ 29 Hääletamine
§ 30 Kodukord
§ 31 Protokoll
§ 32 Protokolli kohustuslikud elemendid
§ 33 Eriarvamus
§ 34 Protokolli ja otsuste vormistamine
§ 35 Protokolli ja otsuste säilitamine
6 KOMISJON TEGEVUSE TAGAMINE JA LÕPETAMINE
§ 36 Koostöö vallavalitsusega
§ 37 Tegevuse lõpetamine
§ 38 Asjaajamise üleandmine
RT IV, 26.09.2015, 15
Vastu võetud 28.01.2009 nr 2
RT IV, 19.10.2012, 23
jõustumine 01.02.2009
23.09.2015 RT IV, 26.09.2015, 6 01.10.2015
Määrus kehtestatakse kohaliku omavalitsuse korralduse seaduse paragrahvi 49 lõike 11 ning rahvatervise seaduse paragrahvi 10 punkti 2 alusel.
Käesoleva korraga sätestatakse valla tervisekomisjoni (edaspidi komisjoni) ülesanded, õigused ja koosoleku läbiviimise kord.
Komisjoni moodustab Järvakandi Vallavalitsus.
§ 3. Komisjoni töövorm
§ 4. Tegevuse alused
Komisjon juhindub oma tegevuses seadustest, nende alusel antud õigusaktidest ja käesolevast töökorrast.
Komisjon annab oma tööst vähemalt üks korda aastas aru vallavalitsusele.
§ 6. Koosoleku töökord
Komisjoni koosoleku päevakorra projekti kinnitab, koosoleku kutsub kokku ja seda juhatab komisjoni esimees või tema äraolekul komisjoni esimehe poolt määratud komisjoni liige.
§ 7. Tegevuskulud
Komisjoni tegevuse kulud kaetakse Järvakandi Vallavalitsuse eelarvest. Komisjoni liikmetele koosolekul osalemise eest tasu ei maksta.
Komisjoni üldeesmärk on tagada vajadustele vastava tegevuse ja teenuste olemasolu kaudu valla elanike parem tervis ja elukvaliteet.
2. peatükk KOMISJON ÜLESANDED
§ 9. Terviseedenduse suunad
Töötab välja valla terviseedenduse strateegilised suunad kooskõlas riikliku tervisepoliitikaga ja Järvakandi valla arengukavaga.
§ 10. Tegevus
Tagab riiklike tervisestrateegiate ja -programmide eesmärkidest tulenevate tegevuste elluviimise vallas ning kontrollib tegevuste elluviimiseks eraldatud summade sihipärast kasutamist.
§ 11. Terviseolukord ja terviseindikaatorid
Koostab kohaliku terviseolukorra kirjelduse ning jälgib elanikkonna terviseindikaatorite suundumusi.
§ 12. Ennetustegevus
Koordineerib terviseedenduslikku ja haigusi ennetavat tegevust vallas.
§ 13. Osalemine poliitikas
Korraldab tervist mõjutavate poliitiliste otsuste analüüsi läbiviimise vallas.
§ 14. Terviseprioriteedid ja terviseseisund
Tagab korraldatud tervisevajaduste analüüsi alusel terviseprioriteetide määratlemise ja elanike terviseseisundi jälgimise kohalikul tasandil.
§ 15. Vallaelanike kaasamine
Kaasab oma töösse vallas olulisi võtmeisikuid arutamaks terviseküsimusi ja nende lahendusvõimalusi.
§ 16. Tervisesuutlikkus
Toetab vallaelanike, gruppide, organisatsioonide ja asutuste võimestamist ning tervisesuutlikkuse arendamist ja tervisliku elukeskkonna kujundamist.
§ 17. Tervisepoliitika
Teeb ettepanekuid organisatsioonidele ja vallavalitsusele tervisepoliitiliste otsuste tegemiseks arengukavade koostamisel.
§ 18. Tervise ülevaade
Vastutab valla elanike tervise ja seda mõjutavate tegurite kohta ülevaate koostamise eest ning esitab selle üks kord aastas vallavalitsusele.
§ 19. Analüüs
Analüüsib ja hindab teostatud tegevuste efektiivsust, tõhusust ja kvaliteeti.
3. peatükk KOMISJONI ÕIGUSED
§ 20. Koostöö maavalitsusega
Komisjonil on õigus saada maavalitsuselt informatsiooni, nõu ja abi riiklike strateegiate eesmärkide täitmiseks koostatud tegevuskavade elluviimisel.
§ 21. Kaasatus
Komisjonil on õigus olla kaasatud riiklike tervisestrateegiate ja -programmide tegevuskavade koostamise ja uute strateegiate väljatöötamise protsessi.
§ 22. Koostöö teiste terviseendendajatega
Komisjonil on õigusteha koostööd teiste tervisekomisjonidega, tervisetubadega ning riiklike terviseedenduse institutsioonidega.
§ 23. Riiklik koostöö
Komisjonil on õigus saada riiklikelt terviseedenduse institutsioonidelt oma tööülesannete täitmiseks vajalikke materjale ning täiendkoolitusi.
4. peatükk KOOSOLEKU ETTEVALMISTAMINE
§ 24. Koosolek
Komisjoni koosolekud toimuvad vastavalt vajadusele, kuid vähemalt üks kord kvartalis.
§ 25. Koosoleku kokkukutsumine
Komisjoni koosolek kutsutakse kokku hiljemalt kahe nädala jooksul, kui seda nõuavad kirjalikult vähemalt 1/3 komisjoni liikmetest või vallavanem. Koosoleku toimumise aja otsustab komisjoni esimees.
§ 26. Koosoleku kutse
Komisjoni liikmetele teatatakse komisjoni koosolekust vähemalt viis tööpäeva enne selle toimumist ja teates tuleb näidata koosoleku toimumise aeg, koht ning koosoleku päevakord. Teatele lisatakse kõik otsuste tegemiseks vajalikud ja nõuetele vastavad andmed ja dokumendid. Koosoleku teade edastatakse komisjon liikmetele kas posti teel või elektrooniliselt.
5. peatükk KOOSOLEKU LÄBIVIIMINE
§ 27. Otsustusvõime
Komisjon on otsustusvõimeline, kui kohal on vähemalt pool komisjoni koosseisust. Kui koosoleku läbiviimiseks puudub vajalik kvoorum, toimub koosolek sama päevakorraga hiljemalt seitsmendal päeval pärast koosoleku ärajäämist. Uue koosoleku toimumisest teatab esimees liikmetele kohe, kui on selgunud, et koosolekut ei saa läbi viia.
[RT IV, 26.09.2015, 6 - jõust. 01.10.2015]
§ 28. Otsustamine
Komisjoni otsused võetakse vastu lihthäälteenamusega.
§ 29. Hääletamine
Komisjoni otsuste tegemises osaleb iga komisjoni liige isiklikult. Igal komisjoni liikmel on üks hääl. Liikmel ei ole õigust hääletamisest keelduda või jääda erapooletuks. Komisjoni liige ei või osa võtta hääletamisest, kui on tegemist huvide konfliktiga. Huvide konfliktist tuleb teada anda koosoleku juhatajale enne vastava päevakorrapunkti arutamist.
§ 30. Kodukord
Koosolek on kinnine. Koosolekust võib sõnaõigusega osa võtta Järvakandi Vallavolikogu esimees ja vallavanem, teiste asjaosaliste isikute osalemise või viibimise koosolekul otsustab koosoleku juhataja.
§ 31. Protokoll
Komisjon otsused protokollitakse.
§ 32. Protokolli kohustuslikud elemendid
Koosoleku protokolli kantakse:
3) koosoleku osalevate komisjon liikmete ja osalenud isikute nimekiri;
6) koosolekul vastu võetud otsused koos hääletustulemustega;
7) muud olulised asjaolud.
§ 33. Eriarvamus
Eriarvamuse vormistab eriarvamusele jäänud komisjoni liige kirjalikult protokolli lisana.
§ 34. Protokolli ja otsuste vormistamine
Koosolekul tehtud otsuste ja hääletustulemuste jäädvustamise eest vastutab komisjoni esimees. Protokollile kirjutavad alla komisjoni esimees ja protokollija.
§ 35. Protokolli ja otsuste säilitamine
Allkirjastatud koosoleku protokolli ja sellele lisatud materjalid säilitatakse Järvakandi Vallavalitsuses.
6. peatükk KOMISJON TEGEVUSE TAGAMINE JA LÕPETAMINE
§ 36. Koostöö vallavalitsusega
Komisjoni teenindamise tagab Järvakandi Vallavalitsus.
§ 37. Tegevuse lõpetamine
Komisjoni tegevus lõpetatakse seadusega ettenähtud alustel ja korras.
§ 38. Asjaajamise üleandmine
Komisjoni tegevuse lõpetamisel antakse materjalid üle Järvakandi Vallavalitsusele.

References: § 3

§ 4

§ 6

§ 7

§ 9

§ 10

§ 11

§ 12

§ 13

§ 14

§ 15

§ 16

§ 17

§ 18

§ 19

§ 20

§ 21

§ 22

§ 23

§ 24

§ 25

§ 26

§ 27

§ 28

§ 29

§ 30

§ 31

§ 32

§ 33

§ 34

§ 35

§ 36

§ 37

§ 38

§ 3

§ 4

§ 6

§ 7

§ 9

§ 10

§ 11

§ 12

§ 13

§ 14

§ 15

§ 16

§ 17

§ 18

§ 19

§ 20

§ 21

§ 22

§ 23

§ 24

§ 25

§ 26

§ 27

§ 28

§ 29

§ 30

§ 31

§ 32

§ 33

§ 34

§ 35

§ 36

§ 37

§ 38